۱۴۴۷-۱-۲ تا ریخ نشر شوی خبرونه هرات ‏د ‎#افغانی_سرې_میاشتې سرپرست عمومی رئیس ښاغلی شیخ الحدیث شهاب الدین دلاور نن د محرم الحرام پر دویمه د ‎#هرات ولایت ‎#اسلام_قلعه_بندر له لارې له ایران څخه د تازه ‎#راستنېدونکو_کډوالو د وضعیت، ستونزو او اړتیاوو د ارزونې په موخه هرات ته سفر وکړ. مرکزی ریاست ‏د ‎#افغانی_سرې_میاشتې اړوند د موټرو دوه تمځایونه په کرایه ورکول کېږی کابل - شنبه، ۲ محرم الحرام ۱۴۴۷ د افغانی سرې میاشتې اړوند د ‎#آریانا او ‎#امیری روغتونونو مخې او د ‎#قوای_مرکز مارکیټ ته څېرمه د موټرو ‎#تمځایونو ( پارکینګونو) د کرایې ورکولو په موخه د مزایدې دوه جلا ناستې وشوې. یادو ناستو کې ۱۴ ‎#ودانیزو شرکتونو او انفرادی ‎#سوداګرو ګډون درلود، چې د نظارت او ارزونې د ټیم له لوری د اسنادو تر ارزونې او کره کتنې وروسته به یې ‎#قراردادونه پر شرایطو برابر ګټونکو ته ورکړل شی. مرکزی ریاست ‏سرپرست عمومی رئیس د ملی ټولنو د ‎#نړیوال_فدراسیون د ‎#آسیا_پاسېفېک حوزې له مشر او مل پلاوی سره وکتل شنبه، ۲ محرم الحرام ۱۴۴۷ د ‎#افغانی_سرې_میاشتې سرپرست عمومی رئیس ښاغلی شیخ الحدیث شهاب الدین دلاور او د نوموړی مرستیال ښاغلی حافظ عزیز الرحمن د ملی ټولنو د نړیوال فدراسیون د آسیا پاسېفېک حوزې له مشر ښاغلی الکساندر متیو او په ‎#افغانستان کې د نړیوال فدراسیون له مسئول ښاغلی سامی الفخوری سره ‎#راستنېدونکو_کډوالو ته د ‎#بېړنیو او اوږدمهاله ‎#مرستو د جلب او چمتو کولو په موخه وکتل. کتنه کې سرپرست عمومی رئیس له ګاونډیو هېوادونو د راستنېدونکو کډوالو د یو دمی راتګ او رامنځته شوی ‎#ناورین په اړه راغلی پلاوی سره معلومات شریک کړل، نوموړی زیاته کړه، چې ‎#تورخم کې د راستنېدونکو کډوالو حالت نسبتاً مخ په ښه کېدو دی او د کډوالو د راتلو لړۍ هم ورو شوې ده او د افغانی سرې میاشتې کارکوونکی او مسئولین لا هم د کډوالو په خدمت بوخت دی، خو که چېرې د ورته خدماتو لړۍ په ‎#هرات او ‎#نیمروز ولایتونو کې هم پیل شی، کولی شو د کډوالو ستونزې تر یوې اندازې حل او راکمې کړو. دغه راز ښاغلی دلاور زیاته کړه، ټول هغه امکانات چې د افغانی سرې میاشتې په وس کې وی، راستنېدونکو کډوالو ته له ځنډ پرته رسول کېږی، خو ترڅنګ یې په دې ‎#بحرانی حالت کې د ‎#کاری_شریکانو ملاتړ او ښکېلیتا ته لازمه اړتیا ده. د نړیوال فدراسیون د آسیا پاسېفېک حوزې مشر هرات او نیمروز ولایتونو کې راستنېدونکو کډوالو ته د بېړنیو مرستو برابرول مهم وبلل او زیاته یې کړه، موږ هڅه کوو، چې له نورو کاری شریکانو سره کډوالو ته د لازمو مرستو برابرولو په موخه د همغږۍ بحثونه ولرو، څو د کډوالو ستونزې راکمې او بیرته عادی ژوند ته را وګرځی. په پای کې دواړو لوریو کډوالو ته د اوږدمهاله مرستو د برابرولو او ستونزو د راکمېدو په اړه د همکارۍ او همغږۍ کچې لوړولو ډاډ څرګند کړ. هرات ‏د ‎#افغانی_سرې_میاشتې سرپرست عمومی رئیس: د راستنېدونکو کډوالو هر راز لاسنیوی زموږ کاری وجیبه ده شنبه، ۲ محرم الحرام ۱۴۴۷ د افغانی سرې میاشتې سرپرست عمومی رئیس، ښاغلی شیخ‌ الحدیث شهاب ‌الدین دلاور، د ا.ا.ا د ریاست‌ الوزراء اداری مرستیال ښاغلی مولوی عبد السلام حنفی، د ښار جوړونې سرپرست وزیر ښاغلی مولوی حمد الله نعمانی او د کابینې یو شمېر نورو غړو په ملتیا هرات ولایت ته له ایران څخه د راستنېدونکو کډوالو د ‎#وضعیت_ارزونې په موخه سفر وکړ. یاد پلاوی د ‎#اسلام‌_قلعه_بندر کې د افغانی سرې میاشتې له مرکز او د نورو اړونده ادارو له لورو جوړ شوو ‎#پنډغالو څخه لیدنه وکړه او پکې راستنېدونکو کډوالو ته د ترسره کېدونکو ‎#بشرپالو او ‎#روغتیایی_خدمتونو د چارو ارزونه یې وکړه. یاد پلاوی په یوې ګډې ‎#مطبوعاتی ناستې کې خپل معلومات له ‎#رسنیو سره شریک کړل او ډاډ یې وښود چې د کډوالو لپاره د ټاکل شوې کمېټې له لورې هر راز چمتووالی نیول شوی دی، او هڅه کېږی چې د لنډمهالې سرپناه برابرولو ترڅنګ روغتیایی خدمتونه او ‎#بشری_مرستې په منظم شکل ووېشل شی. د یادونې وړ ده چې ددې بهیر د پیل راهیسې افغانی سرې میاشتې کډوالو ته لاندې خدمتونه وړاندې کړی: •١٠٠٠٠ تنو ته د پخو خوړو وېش؛ •۹۰۰۰ تنو ته د وچې ډوډۍ وېش؛ •۱۱۵۲۰ تنو ته د څښاک پاکو اوبو برابرول؛ •د دوو ګرځنده روغتیایی ټیمونو له لارې زرهاوو کډوالو ته د روغتیایی خدمتونو وړاندې کول، چې پکې ‎#معاینه، ‎#درمل، ‎#پانسمان، مور او ماشوم ته پاملرنه، ‎#روانی_ملاتړ او روغتیایی پوهاوی شامل دی؛ * تازه‌راستانه شوو کډوالو ته د نوم ثبتولو او روغتیایی مرکزونو معرفی کول؛ * د نادرکه کسانو موندنه او له کورنیو سره یې بېرته یوځای کول. ښاغلی دلاور رسنیو سره په خپلو خبرو کې وویل، د راستنېدونکو کډوالو هر راز لاسنیوی زموږ کاری وجیبه ده او زیاته یې کړه چې د ګرځنده روغتیایی ټیمونو شمېر به له دوو نه څلورو ته لوړ کړو، په ورځنی ډول به له ٢ زره نه تر ٦ زره خوراکو پورې د پخو خوړو وېش روان وساتو او د ‎#مرستندویه پرسونل په شمېر کې به هم د پام وړ زیاتوالی راولو.